La+dieta+Dukan

__LA DIETA DUKAN__
L'altre dia vaig escoltar a la televisió un programa que parlavem de la dieta dukan, molt de moda des de fa uns mesos. Jo estic d'acord amb aquesta dieta. Consisteix en un règim de quatre etapes, amb un excés de consum de proteïnes durant els primers dies.

Principalment són els nutricionistes els que estan en desacord amb aquest mètode, ja que diuen que és una dieta agressiva per a la salut per l'excessiu consum de proteïnes. D'altra banda, als nutricionistes no els surt gens rendible ja que disminueixen les visites a les seves consultes, que et programen una vegada a la setmana, i que suposa pagar trenta euros setmanals.

En conclusió, penso que no és una dieta agressiva, a més no passes gana. De fet, tu la controles i sempre tens al teu metge de capçalera, que t'ajuda si ho necessites.

Mónica

**Benvolguda ** Amb referència a les aportacions que ens fas, sobre la dieta Dukan, vull destacar que són molt poques les evidències científiques que avalen la seva utilització. No hi ha cap revista mèdica amb factor d’impacte que les citi, en relació a la seva efectivitat a llarg termini. Es cert, que com a usuari, l’èxit d’aquestes dietes ràpides és ben rebut. Com a treballador de la sanitat pública en l’àmbit de l’atenció primària, la meva recomanació és desaconsellar totes les dietes que fan perdre pes tant ràpidament, i més si ho fan amb mètodes dubtosos. De manera que, cadascun de nosaltres és molt lliure de triar la dieta més adient per aprimar-se, però cal que estigui validada, controlada i supervisada per un professional sanitari. Ningú millor que la infermera del vostre centre de salut per fer-ho, creieu-me, i de moment fins a data d’avui, sense desembutxacar ni un euro Jaume

Jo no crec que sigui una dieta més agressiva que altres, és cert que la primera setmana només menges proteïnes , però a la setmana següent ja incorpores totes les verdures. Les dietes en general són de verdura, carn i peix a la planxa , que més o menys és el que es menja a la dieta Dukan. Al principi sempre es perden quilos ràpidament. De tota manera sempre pots deixar qualsevol dieta si veus que no és la correcta per al teu organisme.

Pilar

Jo he fet moltes dietes per motius esportius i sóc més tradicionalista.

S’hauria de tenir una dieta equilibrada i variada amb un dia lliure a la setmana (per no deprimir-se) i, sobretot, fer activitat física almenys dues o tres vegades a la setmana. És important equilibrar les proteïnes i els carbohidrats durant el dia i fer cinc àpats diaris sense mai sentir-se ple.

El secret de tots els sacrificis (esport, dietes,etc.) és la CONSTÀNCIA!

LEONARDO